./data/phi0474/phi056/phi0474.phi056.perseus-lat1.xml
M. Tullius Cicero
non enim te celavi sermonem T  Ampi; vidisti, quam abhorrerem ab urbe relinquenda, cum audissem; nonne tibi adfirmavi quidvis me potius perpessurum quam ex Italia ad bellum civile exiturum?  quid ergo accidit, cur consilium mutarem? nonne omnia potius, ut in sententia permanerem?  credashoc mihi velim, quod puto te existimare, me ex his miseriis nihil aliud quaerere nisi ut homines aliquando intellegant me nihil maluisse quam pacem, ea desperata nihil tam fugisse quam arma civilia   huius me constantiae puto fore ut numquam paeniteat   etenim memini in hoc generegloriari solitum esse familiarem nostrum, Q Hortensium, quod numquam bello civili interfuisset; hoc nostra laus erit inlustrior, quod illi tribuebatur ignaviae, de nobis id existimari posse non arbitror